Yella yiwen wass, sin n watmaten aqcic d teqcict d igujilen, temmut yemmat-sen, babat-sen iεawed zwaǧ, yewwi-d yiwet n tmeṭṭut d taweεrant, tekreh-iten msakit. Yambabat-sen-agi ula d nettat tesεa snat n yessi-s. Ihi arrac-nni igujilen sεan tafunast, ttawin-tt kessen-tt. Yambabatsen ur asen-tettak ara ad ççen ḥaca uraw n yiniγman ixerbucen, i ttaken medden i lmal, d tceqqimin n uγrum. Ad ffγen seg uxxam seg ṣbeḥ ar alma d lmeṣbeḥ ad ksen tafunast nsen di lexla.Yambabat-sen tewhem, yessi-s simmal ṭṭaεifent, irbiben-is simmal ttafen iman nsen.Almi d yiwen wass tenna-as i Σica, yellis-nni tameqṛant, ad ten-tetbeε ad ten tqareε dacu i xeddmen.